Mandy Islacker

Mandy Islacker es un footballista de Germania. Ella nascet li 8-im de august 1988 in Essen e lude por li german club 1. FFC Frankfurt in li Frauenfußball-Bundesliga quel es li max alt german liga de football por féminas.

Ella es 164 centimetres alt e ella lude in li atacca. 

Mandy Islacker tirat in li finale del UEFA Europan Liga del Championes de féminas 2014/2015 li 14-im de may 2015 li decisiv gol por li 1. FFC Frankfurt contra Paris Sant Germanin FC (féminas). Ella venit just in li 66-im minute in li match.

Personal e professional vive éxter li football
Mandy Islacker originat ex un familie con tradition in li football. Su parte Frank ludet in li german Fußballbundesliga por li VfL Bochum e su grandpatre Franz Islacker ludet por li club Rot-Weiß Essen e esset unvez con ti club champion de Germania e victor del german football bocale DFB-Pokal.

Su patre Frank Islacker ne esset entusiastic que su filia comensat luder football pro que il pensat que football es solmen un sport por mannes.

Mandy Islacker aprendet li profession del comerciante por buró-comunication che li Deutsche Telekom.

Clubs
Mandy Islacker comensat in li etá de quar annus luder football in li equip de su patre che li BV Altenessen.

Quam infante ella comensat luder por li BV Altenessen e in li yunesse por li clubs Essener Sportgemeinschaft 99/06 e
SG Essen-Schönebeck.

Ella fat su unesim match in li Frauenbundesliga in li etá de 16 annus por li FCR 2001 Duisburg li 5-im de septembre 2004 e tirat su unesim gol in li Frauenbundesliga li 19-im de septembre 2004 contra li FSV Frankfurt.

 2004-2006 FCR 2001 Duisburg
 2006-2007 SG Essen-Schönebeck
 2007-2008 FC Bayern München 2 (féminas)
 2008-2010 FC Bayern München (féminas)
 2011-2013 FCR 2001 Duisburg
 2013-2014 BV Cloppenburg
 2014-2017 1. FFC Frankfurt
 2017-2020 FC Bayern München (féminas)
 2020-2023 1. FC Köln (féminas)
 2023- FC Viktoria Köln (féminas)

National selectiones de Germania
Mandy Islacker ludet duvez in li national de selection de Germania por féminas plu yun quam 15 annus e  duvez in li national de selection de Germania por féminas plu yun quam 17 annus. Ela ludet 25 vez por li National selection de football por féminas de Germania inter 2015 e 2018. Mandy Islacker fat 5 goles por li National selection de football por féminas de Germania.

Categorie: Germania
Categorie: Football
Categorie: Football por féminas